CELEX: 62011CA0661
Language: hu
Date: 2013-09-19 00:00:00
Title: C-661/11. sz. ügy: A Bíróság (harmadik tanács) 2013. szeptember 19-i ítélete (a Cour de cassation (Belgium) előzetes döntéshozatal iránti kérelme) — Martin Y Paz Diffusion SA kontra David Depuydt, Fabriek van Maroquinerie Gauquie NV (Védjegyek — 89/104/EGK irányelv — 5. cikk — A védjegyjogosult hozzájárulása az e védjeggyel azonos megjelölés harmadik fél általi használatához — Közös használat keretében adott hozzájárulás — Az említett jogosult azon lehetősége, hogy véget vessen a közös használatnak, és újból elkezdje védjegye kizárólagos használatát)

23.11.2013   
            
            
               HU
            
            
               Az Európai Unió Hivatalos Lapja
            
            
               C 344/17
            
         A Bíróság (harmadik tanács) 2013. szeptember 19-i ítélete (a Cour de cassation (Belgium) előzetes döntéshozatal iránti kérelme) — Martin Y Paz Diffusion SA kontra David Depuydt, Fabriek van Maroquinerie Gauquie NV
   (C-661/11. sz. ügy) (1)
   
   (Védjegyek - 89/104/EGK irányelv - 5. cikk - A védjegyjogosult hozzájárulása az e védjeggyel azonos megjelölés harmadik fél általi használatához - Közös használat keretében adott hozzájárulás - Az említett jogosult azon lehetősége, hogy véget vessen a közös használatnak, és újból elkezdje védjegye kizárólagos használatát)
   2013/C 344/28
   Az eljárás nyelve: francia
   
      A kérdést előterjesztő bíróság
   
   Cour de cassation (Belgium)
   
      Az alapeljárás felei
   
   
      Felperes: Martin Y Paz Diffusion SA
   
      Alperesek: David Depuydt, Fabriek van Maroquinerie Gauquie NV
   
      Tárgy
   
   Előzetes döntéshozatal iránti kérelem — Cour de cassation — A védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv (HL L 40., 1. o.) 5. cikke (1) bekezdésének és 8. cikke (1) bekezdésének értelmezése — Valamely lajstromozott védjegy jogosultjának jogai a védjegy használatának, egyfajta közös tulajdon keretében harmadik személlyel, az érintett termékek egy része vonatkozásában történő megosztása és e jogosult által a harmadik személynek az említett védjegy használata vonatkozásában adott visszavonhatatlan hozzájárulása esetén — Olyan nemzeti szabály, amely megtiltja a védjegyjogosultnak, hogy jogát jogellenesen vagy visszaélésszerűen gyakorolja — A jogosult által harmadik személy hátrányára történő védjegyhasználat tilalma — Szankció.
   
      Rendelkező rész
   
   Az Európai Gazdasági Térségről szóló 1992. május 2-i megállapodással módosított, a védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv 5. cikkével ellentétes az, hogy az olyan védjegyjogosultat, aki valamely harmadik féllel való közös használat keretében hozzájárult a védjegyeivel azonos megjelölések e harmadik fél általi használatához a védjegy árujegyzékében szereplő árukkal azonos egyes áruk tekintetében, és aki a későbbiekben ehhez már nem járul hozzá, megfosszák minden olyan lehetőségtől, hogy az említett védjegyek által számára biztosított kizárólagos jogra hivatkozzon e harmadik féllel szemben, valamint hogy maga gyakorolja e kizárólagos jogot az ugyanezen harmadik fél azonos árui tekintetében.
   
      (1)  HL C 89., 2012.03.24.